Bornholms godt 67 km2 huser til hverdag i omegnen af 40.000 indbyggere, men fra i dag torsdag og tre dage frem vil over 100.000 mere komme til, når der, som traditionen byder det i uge 24, er Folkemøde. Det er demokratiet og fællesskabet, der er i fokus på Folkemødet og TV2 Regionerne griber sammen med Altinget dette fokus an på en - helt bogstaveligt - sjov måde. TV2 Regionerne og Altinget har stykket programmet sammen for Folkescenen i Allinge. Her vil der torsdag, fredag og lørdag kunne opleves et bredt udvalg af oplæg og optrædender, men de har alle det til fælles, at de indeholder humor. Hvis du ikke er en af de godt 100.000, der har taget turen til Bornholm, så kan du herunder se med LIVE fra TV2 Regionernes scene. I dag - lørdag - optræder følgende: Jesper Vollmer, tidligere køkkenchef ved Kongehuset Janni Pedersen og Troels Mylenberg, TV 2 News Niels Gorm Andersen, satiretegner og journalist Steen og Peder Monderup, Team Tvilling Francois Zimeray og Carla Sands - ambassadører til Danmark for hhv. Frankrig og USA Per Larsen, fhv. chefpolitiinspektør i Københavns Politi og Flemming Steen Munch, tidl. vicepolitiinspektør i Købenahvns Politi Selina Juul, stifter Stop Spild Af Mad og Mette Abildgaard (K), MF og ven af Stop Spild Af Mad Se de syv optrædender LIVE fra klokken 10.30 til 16.00 Se hele programmet for Folkescenen, som TV2 Regionerne og Altinget er værter for HER

Referat:
Se med live, når vi sender sjove optrædender fra TV2 Regionernes scene til Folkemødet.